Gedagte vir die dag: Jesus maak ons vryFoto: Reint Dykema Die bloed van Jesus reinig ons van alle sonde. Dit beteken daar is nie ’n sonde bekend aan die mens waarvan Jesus ons nie kan bevry nie. Om dit te erken en te bely is die pad van verlossing. Ons hoef dus deur geen sonde gevange gehou te word nie. Jesus maak ons vry. So ver as die ooste is van die weste, so ver verwyder Hy ons oortredings van ons. (Psalm 103:12) U bly nie vir altyd kwaad nie, maar is liefdevol en getrou. U sal weer medelye hê met ons. U sal ons sonde onder u voete vertrap, dit weggooi in die diepte van die see! (Miga 7:18-19) Deur wat Christus gedoen het, het ook julle die waarheid gehoor, die Goeie Nuus waardeur julle verlos word. Op grond van wat Christus gedoen het, is julle, toe julle tot geloof gekom het, tot God se eiendom gemerk deur die Heilige Gees wat God belowe het. (Efesiërs 1:13) Bron: ’n Anker vir die siel deur Riekert Botha Uitgewer: Christelike Uitgewersmaatskappy